คลังใจดีเปิดให้ทบทวนสิทธิเราชนะรอบ2
คลังใจดีเปิดให้ทบทวนสิทธิเราชนะรอบ 2 วันที่ 22 ก.พ. - 8 มี.ค. 64
9 ก.พ. 2564

นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เปิดเผยว่า วันที่ 10 ก.พ. 2564 คลังจะแถลงความคืบหน้า ขั้นตอนการทบทวนสิทธิโครงการเราชนะ ผ่าน www.เราชนะ.com จะขยายเวลาเพิ่มมากขึ้นเป็น ตั้งแต่ 8 ก.พ.-8 มี.ค. 2564
โดยการทบทวนสิทธิรอบ 1 เริ่มตั้งวันที่ 8 ก.พ. - 21 ก.พ. 2564 ประกาศผล วันที่ 4 มี.ค. 2564 เงินโอนเข้าแอปเป๋าตัง วันที่ 11 มี.ค. 2564
สำหรับการการทบทวนสิทธิรอบ 2 เริ่มวันที่ 22 ก.พ. - 8 มี.ค. 2564ประกาศผล วันที่ 19 มี.ค. 2564 เงินโอนเข้าแอปเป๋าตัง ในวันที่ 25 มี.ค. 2564




นางสาวกุลยา กล่าวว่า คลังยังจะแถลงรายละเอียดของการลงทะเบียนกลุ่มที่ไม่มีโทรศัพท์สมาร์ทโฟนในวันที่ 15 ก.พ. 2564 ที่ธนาคารกรุงไทย ธนาคารออมสิน และ ธนาคารเพื่อการเกษตรและสหกรณ์การเกษตร (ธ.ก.ส.) ได้ทั่วประเทศ โดยจะชี้แจงให้ทราบขั้นตอนระยะเวลาการดำเนินการ และวิธีการจ่ายเงิน




สำหรับ การประกาศผลการคัดกรองคุณสมบัติของประชาชนทั่วไปทางเว็บไซต์ www.เราชนะ.com ที่เปิดรับลงทะเบียนระหว่างวันที่ 29 ม.ค. - 12 ก.พ. 2564มีประชาชนลงทะเบียนแล้วประมาณ 10.4 ล้านคน โดยมีประชาชนที่ผ่านการคัดกรองคุณสมบัติแล้วมากกว่า 5.77 ล้านคน ทั้งนี้ หากรวมประชาชนกลุ่มผู้ถือบัตรสวัสดิการแห่งรัฐ และกลุ่มประชาชนที่อยู่ในระบบฐานข้อมูลของแอปพลิเคชัน “เป๋าตัง” (กลุ่มประชาชนที่อยู่ในระบบฐานข้อมูลฯ) ที่ผ่านการคัดกรองคุณสมบัติเบื้องต้นก่อนกดยืนยันรับสิทธิ์โครงการเราชนะแล้วจะมีประชาชนที่ได้รับวงเงินสิทธิ์ทั้งสิ้นมากกว่า 27 ล้านคน